ઘટના સ્થળેથી પ્રાપ્ત થતી માહિતી મુજબ સુરત જિલ્લાના પલસાણા તાલુકાના અંત્રોલી ગામની સીમમાં સુરત તરફ જતા રોડ ની બાજુમાં નેહાબેન અમુલભાઈ દેસાઈનું  શેરડીનું ખેતર આવેલું છે આજરોજ સાંજે શેરડીના ખેતરમાં બચુભાઈ જગમલભાઈ ગોહીલ લઘુશંકા કરવા માટે ગયો હતો ત્યારે તેમને ખેતરના સેઢા ઉપર એક પુઠાનું બોક્સ નજરે પડ્યું હતું કુતૂહલવશ બોક્સ ખોલતા તે ચોંકી ઉઠયો હતો બોક્સની અંદર એક તાજું જન્મેલું નવજાત બાળક હતું બાળકને લાલ સ્વેટર પહેરાવી ઉપર બ્લેન્કેટ ઓધાડી  તેમને બોક્સ માં મૂકી દેવામાં આવ્યું હતું ત્યારબાદ બોક્સ પેક કરી દેવામાં આવ્યું હતું બચુભાઈ બાળકને જોઇ ચોંકી ઉઠયો હતો જેથી તાત્કાલિક તેમણે ગામમાં જાણ કરી હતી ગામના આગેવાનોએ કડોદરા  પોલીસને જાણ કરતા પોલીસ તાત્કાલીક ઘટના સ્થળે દોડી આવી હતી નવજાત બાળકનો કબજો લઇ નિષ્ઠુર જનેતા વિરુદ્ધ ગુનો નોંધવાની તજવીજ હાથ ધરી છે પોતાનું પાપ છુપાવવા માટે અંત્રોલી ગામે હાઈવેની  ની બાજુમાં જ બસ સ્ટેન્ડ નજીક બાળકને ત્યજી દેવામાં આવ્યું  હોય ભારે ચકચાર મચી ગઇ હતી